
FRANŢA
Franţa are încă din 1964 un Cod al achiziţiilor publice (Code des marchés publics
 - CMP) care reglementează contractele de lucrări, bunuri şi servicii încheiate de stat, colectivităţi teritoriale sau instituţii publice
. Acest Cod a fost supus unor modificări succesive în 2001, 2004 şi 2006. Armonizarea cu dispoziţiile directivelor europene 2004/17/CE şi 2004/18/CE, a impus modificarea Codului prin Decretul nr. 2006-975 din 1 august 2006
, care a intrat în vigoare la 1 septembrie 2006
.
Art. 1 din Codul achiziţiilor publice, împrumutând terminologia din dreptul comunitar, defineşte contractele de achiziţii publice ca fiind contractele încheiate cu titlu oneros între puterile adjudecatare şi operatorii economici, publici sau privaţi, pentru a răspunde nevoilor lor în materie de lucrări, bunuri sau servicii.

Codul distinge: 
· puterile adjudecatare: statul şi instituţiile publice
, colectivităţile teritoriale şi mandatarii
 publici sau privaţi;

· entităţile adjudecatare: au competenţa de a decide în privinţa activităţilor operatorilor de reţele potrivit dreptului european (ex. serviciul public de apă, gaz, electricitate, transport).

În funcţie de obiectul lor, sunt prevăzute trei tipuri de achiziţii publice:

· achiziţia publică de bunuri: este un contract având ca obiect cumpărarea, leasing-ul, locaţia sau locaţia în vederea vânzării ulterioare de bunuri;

· achiziţia publică de servicii: este un contract având ca obiect prestarea de servicii;

· achiziţia publică de lucrări: este un contract având ca obiect realizarea de lucrări de construcţii şi de infrastructură (drumuri, poduri) la solicitarea unei persoane publice care conduce lucrările.

Pentru a afla modul în care dreptul francez tinde să se adapteze exigenţelor impuse de dreptul comunitar în materie de achiziţii publice, trebuie examinată procedura încheierii contractului şi modalităţile de executare.
Prevederile CMP privind publicitatea sunt diferite în funcţie de organul adjudecatar, de tipurile de piaţă, de cuantumul achiziţiilor. Obligaţiile privind publicarea cererilor de ofertă se aplică achiziţiilor cu un cuantum ridicat, de cel puţin 90.000 euro fără taxă pentru publicarea în Buletinul Oficial de Anunţuri de Achiziţii Publice, într-un jurnal de anunţuri legale sau în unele cazuri în  presa specializată; o obligaţie de publicare în Jurnalul Oficial al Uniunii Europene este impusă pentru achiziţiile de lucrări în cuantum de peste 270.000 euro fără taxă şi pentru achiziţiile de bunuri şi servicii de către stat se prevede un cuantum de cel puţin 135.000 euro fără taxă (pragul este de 210.000 euro fără taxă în cazul colectivităţilor teritoriale).
În ceea ce priveşte procedura, se disting procedurile formalizate, a căror derulare este definită în articolele CMP şi procedura adaptată, a cărei desfăşurare este lăsată la libera apreciere a persoanei publice. Procedurile formalizate privesc:
· cererea de oferte, care poate fi deschisă sau restrânsă, la alegerea persoanei responsabile cu achiziţia; în cererile de ofertă restrânsă, singurii care pot emite oferte sunt operatorii care au fost autorizaţi să participe la aceasta în urma selecţiei;
· procedura negociată, care poate fi desfăşurată cu sau fără publicitate prealabilă şi, în absenţa publicităţii, cu sau fără licitaţie. Nu se poate trece la procedura negociată decât în cazuri bine definite;

· dialogul competitiv, procedura prin care persoana publică poartă un dialog cu candidaţii admişi să participe la aceasta, pentru a defini una sau mai multe soluţii susceptibile să răspundă nevoilor sale şi pe baza cărora participanţii la dialog vor fi invitaţi să prezinte o ofertă;

· organizarea licitaţiei, procedura prin care persoana publică alege, după faza desfăşurării licitaţiei şi avizul juriului, un plan sau un proiect înainte de a atribui achiziţia unuia dintre câştigătorii licitaţiei. Ea se aplică în special în domeniul amenajării teritoriului, urbanism, arhitectură, inginerie;
· sistemul de achiziţie dinamică (SAD), este o procedură integral electronică de achiziţie publică pentru bunurile curente, prin care puterea adjudecatară atribuie, prin licitaţie, una sau mai multe achiziţii unuia dintre operatorii selecţionaţi în prealabil pe baza unei oferte indicative.

Procedura adaptată nu poate fi aplicată în niciun caz achiziţiilor publice a căror valoare depăşeşte un anumit prag, al căror cuantum diferă în funcţie de tipurile de achiziţie (de la 135.000 euro fără taxă pentru achiziţiile de furnituri şi servicii de către stat la 420.000 euro fără taxă pentru achiziţiile publice în sectoarele de apă, energie, transporturi şi servicii poştale).

În ceea ce priveşte problema litigiilor legate de încheierea achiziţiilor publice, preşedintele tribunalului administrativ poate fi sesizat în caz de neîndeplinire a obligaţiilor de publicitate şi organizare a licitaţiei la care este supusă încheierea de achiziţii publice. El este sesizat înaintea încheierii contractului şi poate ordona celui responsabil cu neîndeplinirea obligaţiei să suspende încheierea contractului sau executarea oricărei hotărâri care se raportează la acesta. Atunci când este sesizat, el poate dispune amânarea semnării contractului până la încheierea procedurii şi pentru o perioadă maximă de 20 de zile. Preşedintele tribunalului administrativ statuează în primă şi ultimă instanţă. Şedinţa de judecată este publică. În materie de achiziţii publice, tribunalul competent este cel de la locul executării achiziţiei publice. Dacă locul executării se întinde dincolo de circumscripţia unui singur tribunal administrativ sau dacă locul acestei executări nu este desemnat în contract, tribunalul administrativ competent este cel în a cărui circumscripţie autoritatea publică contractantă sau prima dintre autorităţile publice menţionate în contract a semnat contractul. Părţile pot însă conveni să supună diferendele lor unui alt tribunal.
CMP consacră numeroase prevederi încheierii de achiziţii publice, însă el reglementează în mod egal, chiar dacă numărul dispoziţiilor este mai redus, executarea şi controlul achiziţiilor publice. Pe lângă dispoziţiile privind execuţia lor financiară, se consacră interdicţia de a schimba economia contractului (art. 20 CMP). Orice litigiu privind executarea achiziţiei publice poate fi deschis de către titularul achiziţiei la tribunalul administrativ conform procedurilor prevăzute în dreptul comun. El poate sesiza mai întâi comitetul consultativ de soluţionare amiabilă cu diferende sau litigii privind achiziţiile publice, conform art. 127 CMP. Aceste comitete au ca scop să propună părţilor soluţionarea pe cale amiabilă. În privinţa stabilirii tribunalului administrativ competent se aplică regulile de la încheierea achiziţiei publice
.    

GERMANIA

Legea germană împotriva restrângerii concurenţei (Gestz gegen Wettbewerbbeschränkungen - GWB)
, care reprezintă actul normativ principal în materia achiziţiilor publice, precum şi Regulamentul privind alocarea contractelor publice (Vergabeverordnung – VgV)
 au fost supuse unor numeroase modificări legislative în vederea implementării legislaţiei europene. Legea din 2009 privind modernizarea reglementărilor în domeniul achiziţiilor publice a modificat o mare parte a prevederilor celor două acte normative mai sus menţionate, armonizând legislaţia germană cu cerinţele stabilite în Directiva 2004/18/EC şi în Directiva 2007/66/EC (privind despăgubirile în materia achiziţiilor publice). În scopul implementării Directivei 2004/17, Guvernul german a adoptat Regulamentul sectorial (Sektorenverordnung)
.

Toate detaliile ce ţin de procedura achiziţiilor publice sunt conţinute în legislaţia secundară, în Regulamentul privind Achiziţiile (Regulamentul pentru lucrări publice – VOB/A; Regulamentul pentru bunuri şi servicii publice – VOL/A; Regulamentul pentru servicii profesionale – VOF). Acestea au fost substanţial modificate în anul 2009 şi au intrat în vigoare, în noua lor formă, în iunie 2010.

Se află încă în curs de implementare Directiva 2009/81/EC privind siguranţa contractelor publice şi Directiva 2009/33/EC privind promovarea energiei curate şi eficiente în transporturile rutiere.

O mare varietate de de acte normative – în principal, legea bugetului de stat - includ referiri la domeniul achiziţiilor publice. Regulile aplicabile achiziţiilor publice se regăsesc în primele secţiuni ale Regulamentelor VOB/A şi VOL/A. Mai mult, la nivel federal, ca şi la nivelul landurilor, se aplică legea bugetului de stat. Ca proceduri se menţionează: licitaţiile publice, licitaţiile selective, dar şi licitaţia unică. Licitaţiile vor fi făcute publice prin intermediul presei scrise, prin anunţuri oficiale, jurnale de specialitate sau internet.

Deşi nici VOL/A, nici VOB/A nu au specificat termenul limită pentru participare, totuşi va fi anunţat un termen adecvat. În caz de urgenţă, perioada limită va fi redusă la 10 zile. Va fi acceptată oferta cea mai avantajoasă din punct de vedere economic. Preţul nu este totuşi criteriul decisiv; vor fi luate, de asemenea, în considerare şi alte criterii, precum calitatea, estetica, oportunitatea, caracteristicile de mediu sau costurile operaţionale.


Sistemul instituţional

Există câteva mii de autorităţi responsabile cu achiziţiile publice, care funcţionează la nivel federal, de land şi local. Astfel, la nivel federal sunt departamentele de achiziţii ale ministerelor federale şi ale agenţiilor federale; la nivel de landuri - departamentele de achiziţii ale ministerelor şi agenţiilor landurilor, iar la nivel local – municipalitatea, comunele şi autorităţile locale.

În cadrul sectorului utilităţi, responsabilitatea publică revine în principal autorităţilor locale – comunităţile, asociaţii ale autorităţilor locale, corporaţii municipale - în domenii precum canalizarea, aprovizionarea cu apă, managementul deşeurilor şi aprovozionarea cu electricitate.


Organisme de control

Cea mai mare parte a landurilor au organisme instituţionalizate, aşa-numitele VOB-Stellen, care au misiunea de a supraveghea licitaţiile şi de a oferi consultanţă autorităţilor contractante, în domeniul construcţiilor.

Comisarul federal pentru eficacitatea costurilor administrative – funcţie deţinută, în mod tradiţional, de preşedintele Curţii Federale a Auditorilor – poate face observaţii în rapoartele sale asupra procedurilor urmate şi asupra managementului bugetului de stat.

Similar cu aceasta, Curţile de Audit ale landurilor supraveghează eficacitatea costurilor şi procedurile de achiziţii publice la nivel de land şi la nivel local.

Biroul Federal pentru Tehnologia de Apărare şi Achiziţii Publice (Bundesamt für Wehrtechnik und Beschaffung – BWB) este cel mai mare organism central. Împreună cu Oficiul Federal pentru managementul şi tehnologia informaţiei formează sectorul armament, sub nivelul ierarhic al ministerului. Prin Administraţia Federală de Apărare, sectorul armament asigură forţelor armate toate necesităţile materiale.

Al doilea organism central este Agenţia de Achiziţii Publice a Ministerului Federal de Interne, al cărei rol îl reprezintă achiziţiile în toate ariile de operaţiuni ale ministerului, incluzând 26 de autorităţi federale şi fundaţii de drept public, precum şi organizaţii internaţionale care sunt finanţate şi sprijinite de Federaţie. În anul 2009, această agenţie a dobândit aprx. 1000 contracte a căror valoare   s-a ridicat la suma de 956,8 miliarde euro.


Procedura contencioasă

În Germania, procedura contencioasă se aplică numai contractelor încheiate conform prevederilor directivelor europene în materie, tribunalele administrative (de primă instanţă) neputând fi sesizate în alte condiţii.

Sistemul căilor de atac este format din tribunalul administrativ, ca primă instanţă, şi Curtea de Apel, ca instanţă de apel. Tribunalul de primă instanţă este instituit la nivel federal, dar şi la nivel de land. La nivel federal, tribunalul administrativ este Biroul Federal al Cartelurilor (Bundeskartellamt), în ale cărui atribuţii intră soluţionarea litigiilor în cazul contractelor dobândite de autorităţi publice la nivel federal. În cazul contractelor dobândite de landuri, litigiile vor fi soluţionate de tribunalul landului. În contrast cu contenciosul administrativ, care ţine de organismele administrative, Curtea de Apel are autoritate judecătorească.

Procedura administrativă în cazul pre-contractelor prevede:

· tribunalul poate fi sesizat dacă un competitor doreşte să intervină într-o procedură de achiziţie aflată în desfăşurare;

· decizia tribunalului, eliberată după audieri, are caracter de act administrativ (Verwaltungsakt);

· în termen de 2 săptămâni, părţile au posibilitatea să depună plângere la Curtea de Apel. Procedura în faţa Curţii de Apel are ca efect suspendarea executării deciziei tribunalului; 

· Curtea de Apel decide prin hotărâre judecătorească irevocabilă;

· Tribunalul administrativ are competenţa de a îndruma părţile contractante asupra căilor de rezolvare a litigiului; astfel, tribunalul poate emite o hotărâre de oprire sau de modificare a procedurilor de achiziţii (de exemplu, prin excluderea unuia dintre candidaţi);

· Curtea de Apel are competenţa de a lua singură decizii în materie, astfel putând să anuleze ori să confirme decizia tribunalului administrativ. Totodată poate impune prin hotărâre tribunalului rejudecarea speţei, cu luarea în considerare a opiniei Curţii de Apel.

În cazul contractelor deja încheiate, tribunalele administrative pot decide ineficacitatea acestora în anumite condiţii: autoritatea care a obţinut contractul  şi-a încălcat obligaţia de a-i informa pe ofertanţii respinşi şi de a aştepta momentul încheierii contractului, ori contractul a fost obţinut fără includerea altor candidaţi în procedură. Tribunalul, însă, nu are competenţa de a impune plata de compensaţii. Aceste prentenţii pot fi ridicate numai în faţa unei instanţe civile.
ROMÂNIA

Guvernul a modificat, prin Ordonanţa de Urgenţă nr. 19 din 07.03.2009, privind unele măsuri în domeniul legislaţiei referitoare la achiziţiile publice, cadrul legislativ al achiziţiilor publice pentru a pune în acord reglementările naţionale în domeniu cu cele din Uniunea Europeană.

Termenele de analiză a ofertelor de către autorităţile contractante vor trebui să nu depăşească 20 de zile. În cazul in care sunt temeinic motivate, autoritatea contractantă poate prelungi perioada de evaluare cu cel mult 20 de zile. Au fost reduse termenele astfel încât termenele pentru procedura de organizare a licitaţiei să fie reduse la 30 de zile în condiţiile în care, în prezent, aceste proceduri pot dura până la 380 de zile.

În cazul în care o licitaţie este contestată în instanţă, se instituie o taxa de timbru în cuantum de 2% din valoarea estimată a achiziţiei publice, pentru persoana fizică sau juridică care depune contestaţia (urmarindu-se astfel reducerea numărului de contestaţii cu care se confruntă în prezent autorităţile contractante). 

În acest sens, soluţionarea proceselor în materia achiziţiilor publice vor presupune următoarele termene:
· 5-10 zile termen de introducere a cererii de chemare în judecată;

· Primul termen de judecată în cel mult 20 de zile de la data înregistrării contestaţiei;

· Termenele de judecată ulterioare, scurte, chiar de la o zi la alta şi care nu pot depăşi 10 zile;

· Termen de 3 zile pentru pronunţarea hotărârii;

· Termen de 5 zile pentru comunicarea hotărârii;

· Termen de 5 zile pentru introducerea recursului împotriva hotărârii primei instanţe.
Prin noile reglementări, s-a stabilit, de asemenea, creşterea pragurilor privind sumele de la care o autoritate publică poate să achiziţioneze direct produse, servicii, lucrări sau să achiziţioneze produse, servicii sau lucrări prin cerere de oferte.

Autoritatea contractantă va avea dreptul să achiziţioneze direct produse, servicii sau lucrări, în măsura în care valoarea achiziţiei este egală sau mai mică decât echivalentul în lei a:
- 15.000 euro pentru fiecare achiziţie de produse sau de servicii, (Potrivit legislaţiei în vigoare, acest prag era de 10.000 de euro. Spre comparaţie, în Polonia acest prag este de 14.000 de euro, iar în Cehia 15.000);
- 15.000 euro pentru fiecare achiziţie de lucrări. (Potrivit legislaţiei în vigoare, acest prag era de 10.000 euro. Spre comparaţie, în celelalte state membre UE acest prag este între 10.000 – 20.000 de euro)
Autoritatea contractantă va avea dreptul de a aplica procedura de cerere de oferte numai în cazul în care în care valoarea estimată, fără TVA, a contractului de achiziţie publică este egală sau mai mică decât echivalentul în lei al următoarelor praguri:

· Pentru contractul de furnizare – 100.000 euro (În prezent, acest prag este 75.000 euro potrivit legislaţiei romaneşti în vigoare, în Polonia 80.000 de euro, în Cehia 100.000 de euro);

· Pentru contractul de servicii: 100.000 euro, (În prezent, acest prag este 75.000 euro potrivit legislaţiei romaneşti în vigoare, în Polonia 80.000 de euro, în Cehia 100.000 de euro);

· Pentru contractul de lucrări: 750.000 euro. (În prezent, acest prag este 500.000 euro potrivit legislaţiei romaneşti în vigoare, iar în Polonia şi în Cehia acest prag este de 750.000 de euro)
Noul act normativ îşi propune simplificarea procedurilor de lucru la nivelul Autorităţii Naţionale pentru Reglementarea şi Monitorizarea Achiziţiilor Publice (ANRMAP) şi Consiliul Naţional de Soluţionare a Contestaţiilor (CNSC).
De asemenea, va fi înfiinţată o comisie de evaluare a Consiliului Naţional pentru Soluţionarea Contestaţiilor (CNSC), un organism independent şi imparţial, care va fi constituită din 5 membri:
· Un reprezentant al Ministerului Finanţelor Publice

· Un reprezentant al Autorităţii Naţionale pentru Reglementarea şi Monitorizarea Achiziţiilor Publice
· Un reprezentant al Agenţiei Naţionale a Funcţionarilor Publici

· Un reprezentant al Guvernului
· Un reprezentant al Consiliului Concurenţei

� � HYPERLINK "http://www.legifrance.gouv.fr/affichCode.do;jsessionid=D3DC293964D3CAABD7749A5B2FC2DECA.tpdjo12v_2?cidTexte=LEGITEXT000005627819&dateTexte=20110607" ��http://www.legifrance.gouv.fr/affichCode.do;jsessionid=D3DC293964D3CAABD7749A5B2FC2DECA.tpdjo12v_2?cidTexte=LEGITEXT000005627819&dateTexte=20110607�


� În baza acestui Cod au fost adoptate în legislaţia specială franceză patru mari „caiete de clauze administrative generale” pentru achiziţiile publice de lucrări (1976), achiziţiile publice de bunuri şi de servicii curente (1977), achiziţiile publice de prestaţii intelectuale (1978) şi achiziţiile publice industriale (1980) – Dalloz, Guide juridique, 2001, II, Dalloz, publié sous la direction de Jean Vincent, a se vedea secţiunea „Contrats administratifs” redactată de Franck Moderne, p. 157-4


� � HYPERLINK "http://www.legifrance.gouv.fr/affichTexte.do;jsessionid=D3DC293964D3CAABD7749A5B2FC2DECA.tpdjo12v_2?cidTexte=LEGITEXT000006054169&dateTexte=20110607" ��http://www.legifrance.gouv.fr/affichTexte.do;jsessionid=D3DC293964D3CAABD7749A5B2FC2DECA.tpdjo12v_2?cidTexte=LEGITEXT000006054169&dateTexte=20110607�


� În plus, în Franţa a fost adoptată şi Ordonanţa nr. 2005-649 din 6 iunie 2005 referitoare la achiziţiile încheiate de anumite persoane publice sau private care nu sunt supuse Codului achiziţiilor publice dar care trebuie să respecte obligaţiile impuse de dreptul comunitar – a se vedea versiunea consolidată pe � HYPERLINK "http://www.legifrance.gouv.fr/" �www.legifrance.gouv.fr�. Cu privire la lucrările de infrastructură se aplică Legea nr. 704/12 iulie 1985 referitoare la antrepriza lucrărilor publice şi raporturile cu antreprenorii privaţi. 


� Cu excepţia instituţiilor publice industriale şi comerciale (EPIC), grupurilor de interes economic (GIE) şi grupurilor de interes public (GIP)


� Reprezentanţii legali


�� HYPERLINK "http://halshs.archives-ouvertes.fr/docs/00/34/82/63/PDF/articleKIRAT-VIDAL-DELIONV2.pdf" ��http://halshs.archives-ouvertes.fr/docs/00/34/82/63/PDF/articleKIRAT-VIDAL-DELIONV2.pdf�, pp. 14-16


� � HYPERLINK "http://www.iuscomp.org/gla/statutes/GWB.htm" �http://www.iuscomp.org/gla/statutes/GWB.htm� 


� � HYPERLINK "http://www.gesetze-im-internet.de/vgv_2001/index.html" �http://www.gesetze-im-internet.de/vgv_2001/index.html� 


� � HYPERLINK "http://www.bmwi.de/BMWi/Navigation/Service/gesetze,did=317282.html" �http://www.bmwi.de/BMWi/Navigation/Service/gesetze,did=317282.html� 

